Návrh na zmenu materiálu

Pokyny pre hospodárenie s finančnými prostriedkami pri realizácii programu ISPA

Článok 1 	Úvodné ustanovenia

Vypustiť z bodu č. 3 písmeno „c) základné právne predpisy“. 

Článok 2	Základné definície a pojmy

Zmeniť bod l) Implementačná agentúra (IA)

Zmeniť prvú časť vety pred čiarkou:
 - orgán štátnej správy, organizačná jednotka zriadená na vecne príslušnom ministerstve (Ministerstvo životného prostredia SR),  orgáne štátnej správy (Slovenská správa ciest), alebo organizačná zložka určenej právnickej osoby (Železnice SR, š.p.) pre program ISPA... 

Zmeniť bod m) konečný prijímateľ (IA):
pojmy „orgán, organizácia alebo administratívna jednotka“ nahradiť za „právnická osoba“,

Zmeniť bod n) Zhotoviteľ (contractor) nasledovne:
Zhotoviteľ – fyzická osoba podnikateľ alebo právnická osoba, vybratá na základe verejnej súťaže – tendra ako dodávateľ plnení za účelom implementácie projektu (služieb, dodávok tovaru alebo prác)

Zmeniť bod v) Zmluva so zhotoviteľom nasledovne:
–dvojstranný právny úkon, ktorý upravuje právny vzťah objednávateľa a zhotoviteľa za účelom implementácie projektu v rámci príslušného Finančného memoranda. Na podpis zmluvy so zhotoviteľom je príslušný SAO, ktorý túto svoju právomoc  môže delegovať na konečného prijímateľa.Zmluva so zhotoviteľom musí byť výsledkom verejnej súťaže a uzatvára sa v zmysle dokumentov uvedených v ust. čl. 1 ods. 3 písm. a) týchto pokynov.

Článok 4 	Jazyk

Vypustiť celý článok č. 4 Jazyk.

Článok 6	Zodpovednosť Splnomocnenca pre národný fond

doplniť ust. ods. 2 písm. e) o nasledovnú vetu:

..., v takýchto dohodách je NAO v prípade potreby oprávnený dohodnúť podmienky odchylne od ustanovení týchto pokynov.

Článok 7	Zodpovednosť Sektorového splnomocnenca pre program

Zmeniť bod c) nasledovne:
c) organizovanie výberových konaní v prípade,  ak táto právomoc  nie je delegovaná na konečného prijímateľa

Zmeniť bod d) nasledovne:
d) uzatváranie zmlúv s NAO, konečným prijímateľom (neplatí v prípade projektov dopravnej infraštruktúry),  zhotoviteľom (v prípade,  ak táto právomoc  nie je delegovaná na konečného prijímateľa)

Článok 13	Zmluva s konečným prijímateľom

Vypustiť z bodu č. 2 v prvej vete text „ako aj záväzok konečného prijímateľa na zabezpečenie úhrady svojho podielu v čase realizácie projektu formou nezrušiteľnej bankovej záruky splatnej pri prvej žiadosti SAO o platbu“:

Článok 20	Účty programu ISPA

Zmeniť v bode č. 1 posledné dve vety a nahradiť nasledovne:
 
Účty pre jednotlivé finančné memorandá  (národné spolufinancovanie), vedené v EUR
Účty pre jednotlivé finančné memorandá  (spolufinancovanie zo zdrojov ES), vedené v EUR

Článok 24	Účty pre jednotlivé finančné memorandá vedené v EUR

Zmeniť znenie názvu článku nasledovne:
Účty pre jednotlivé finančné memorandá  (spolufinancovanie zo zdrojov ES), vedené v EUR

Nahradiť bod č. 2 nasledovne:
Tieto účty slúžia na prijatie finančných prostriedkov ES zo sektorového účtu

Článok 25	Účty pre jednotlivé finančné memorandá vedené v Sk

Zmeniť znenie názvu článku nasledovne:
Účty pre jednotlivé finančné memorandá  (národné spolufinancovanie), vedené v EUR

Zmeniť v bode č. 1 menu z Sk na EUR

Nahradiť bod č. 2 nasledovne:
Tieto účty slúžia na prijatie finančných prostriedkov štátneho rozpočtu z účtu na spolufinancovanie zo štátneho rozpočtu a finančných prostriedkov konečného prijímateľa pre projekty životného prostredia.

Článok 34	Prevod z účtu pre príslušné finančné memorandum vedeného v EUR na účet zhotoviteľa

Zmeniť znenie názvu článku nasledovne:
Prevod z účtu pre príslušné finančné memorandum (spolufinancovanie zo zdrojov ES), vedenom v EUR na účet zhotoviteľa

Odstrániť v bode č. 1 v prvej vete:
.....z účtu pre príslušné finančné memorandum vedeného v Sk.

Článok 36	Prevod z účtu na spolufinancovanie zo štátneho rozpočtu na účet pre príslušné memorandum vedený v Sk

Zmeniť znenie názvu článku nasledovne: Prevod z účtu na spolufinancovanie zo štátneho rozpočtu na účet pre príslušné memorandum (národné spolufinancovanie) vedenom v EUR 

Zmeniť v bode č.1 
... na účet pre príslušné finančné memorandum (národné spolufinancovanie) vedenom v EUR

Článok 37	Prevod z účtu pre príslušné finančné memorandum vedeného v SK na účet zhotoviteľa

Zmeniť znenie názvu článku nasledovne:
Prevod z účtu pre príslušné finančné memorandum (národné spolufinancovanie), vedenom v EUR na účet zhotoviteľa

Zmeniť bod č. 1 nasledovne:

(1)	Prevod finančných prostriedkov z účtu pre príslušné finančné memorandum (národné spolufinancovanie), vedenom v EUR na účet zhotoviteľa uskutočňuje IA pred, prípadne súčasne s prevodom finančných prostriedkov ES a v prípade projektov životného prostredia súčasne, prípadne po prevode prostriedkov konečného prijímateľa. 

Zmeniť názov účtu následne v bodoch 2, 3, 4

Článok 38	 Prevod z účtu konečného prijímateľa na účet pre príslušné finančné memorandum

Zmeniť znenie názvu článku nasledovne:
Prevod z účtu konečného prijímateľa na účet pre príslušné finančné memorandum  (národné spolufinancovanie), vedenom v EUR

Zmeniť bod č. 1 nasledovne:

(1)	Konečný prijímateľ uskutočňuje prevod vlastných prostriedkov v EUR na účet pre príslušné finančné memorandum (národné spolufinancovanie), vedenom v EUR pred, prípadne súčasne s prevodom finančných prostriedkov ES z účtu pre príslušné finančné memorandum (spolufinancovanie zo zdrojov ES), vedenom v EUR a finančných prostriedkov štátneho rozpočtu z účtu na spolufinancovanie zo štátneho rozpočtu vedenom v Sk.

Zrušiť bod č. 2 a 4

V bode č. 3 zameniť slovo ďalších za všetkých

Článok 39	Prevod z účtu pre príslušné finančné memorandum na účet zhotoviteľa

Navrhujeme zrušiť, nakoľko je po navrhovanej zmene totožný s článkom č. 37